CELEX: 52011PC0937
Language: da
Date: 2012-01-05
Title: Forslag til RÅDETS AFGØRELSE om den holdning, som Den Europæiske Union skal indtage i Det Blandede Toldsamarbejdsudvalg EU/USA om gensidig anerkendelse af Den Europæiske Unions program &quot;Autoriserede Økonomiske Operatører&quot; og Amerikas Forenede Staters program &quot;Customs-Trade Partnership Against Terrorism&quot;

|

52011PC0937

/* KOM/2011/0937 endelig - 2011/0463 (NLE) */  Forslag til RÅDETS AFGØRELSE om den holdning, som Den Europæiske Union skal indtage i Det Blandede Toldsamarbejdsudvalg EU/USA om gensidig anerkendelse af Den Europæiske Unions program &quot;Autoriserede Økonomiske Operatører&quot; og Amerikas Forenede Staters program &quot;Customs-Trade Partnership Against Terrorism&quot;  

	BEGRUNDELSE1. BAGGRUND FOR FORSLAGET1.  EU-lovgivning vedrørende autoriserede økonomiske operatører (i det følgende benævnt "AEO") blev indført ved ændring af Den Europæiske Unions EF-toldkodeks (forordning 648/2005 vedtaget i april 2005). Formålet med handelspartnerskabsprogrammer som AEO er at give lempelser til erhvervsdrivende, som gør en indsats for at overholde reglerne og sikre deres del af den internationale forsyningskæde.2.  AEO-lovgivningen trådte i kraft i januar 2008. I oktober 2011 var mere end 4 300 virksomheder i EU blevet certificeret for sikkerhed.3.  Gensidig anerkendelse af handelspartnerskabsprogrammer fremmer punkt-til-punkt-sikkerheden i forsyningskæden og letter handelen. Hermed fastslås den tilgang, der blev vedtaget internationalt i Verdenstoldorganisationens SAFE-ramme (Framework of Standards to secure and facilitate global trade). Gensidig anerkendelse imødekommer tillige erhvervslivet ønske om at undgå, at antallet af krav bliver for stort, og om at sikkerhedsprocedurerne ved toldbehandling standardiseres.4.  Forbindelserne mellem EU og USA på toldområdet bygger på aftalen om samarbejde og gensidig administrativ bistand i toldspørgsmål (i det følgende benævnt "toldsamarbejdsaftalen"), som blev undertegnet den 28. maj 1997. I henhold til toldsamarbejdsaftalen omfatter toldsamarbejdet alle spørgsmål vedrørende anvendelsen af toldlovgivningen.5.  Toldsamarbejde inden for rammerne af toldsamarbejdsaftalen blev udvidet ved aftalen om styrkelse og udvidelse af toldsamarbejdsaftalen til også at omfatte samarbejde om containersikkerhed og dermed forbundne spørgsmål, som blev undertegnet den 28. april 2004. Dernæst blev der nedsat to ekspertarbejdsgrupper, som havde til opgave at styrke den fælles indsats vedrørende sikkerhedsstandarder og sammenligne partnerskabsprogrammer.6.  I 2006 blev USA og EU enige om at undersøge muligheden for at fastslå gensidig anerkendelse af deres respektive partnerskabsprogrammer.7.  I 2007 blev en dybdegående sammenligning af de amerikanske og europæiske partnerskabsprogrammer, dvs. EU’s program AEO og USA’s program "Customs-Trade Partnership Against Terrorism" (i det følgende benævnt "C-TPAT") gennemført. Der blev lanceret et pilotprogram, i hvilket USA's told- og grænsekontrolmyndighed (Customs and Border Protection) så på sikkerhedskomponenter i EU’s revision af AEO.8.  Som opfølgning på den grundige sammenligning af EU’s og USA’s partnerskabsprogrammer blev der vedtaget en køreplan hen imod gensidig anerkendelse i marts 2008, som fastsatte de vigtigste resultater, der skal nås for at nå frem til gensidig anerkendelse. I januar 2009 blev en forkortet version af køreplanen offentliggjort.9.  Den 25. juni 2010 blev Kommissionens Generaldirektorat for Beskatning og Toldunion (DG TAXUD) og USA's CBP enige om de afsluttende stadier i implementeringen af gensidig anerkendelse mellem Amerikas Forenede Stater og Den Europæiske Union, herunder de nødvendige skridt samt en tidsplan for at nå frem til gensidig anerkendelse.10.  Der blev udarbejdet et arbejdsprogram i september 2010, som blev ændret i september 2011, og som belyser processen vedrørende fælles validering og udveksling af oplysninger. I alt 27 fælles valideringsbesøg i EU og fire fælles valideringsbesøg i USA blev gennemført inden 4. november 2011.11.  Gensidig anerkendelse af EU’s og USA’s partnerskabsprogrammer er blevet understreget som et vigtigt samarbejdsprojekt af Det Transatlantiske Økonomiske Råd. På dets møde den 29. november 2011 bød Det Transatlattiske Økonomiske Råd det faktum velkommen, at EU og USA har afsluttet det forberedende arbejde vedrørende gensidig anerkendelse af deres handelspartnerskabsprogrammer.2. RESULTAT AF HØRINGER AF INTERESSENTER OG KONSEKVENSANALYSE12.  Medlemsstaterne blev hørt inden for rammerne af Rådets Arbejdsgruppe for Toldunionen.13.  Der er ikke behov for en konsekvensanalyse, idet Det Blandede Toldsamarbejdsudvalg implementerer toldsamarbejdsaftalen uden at ændre på dens indhold.3. FORSLAGETS JURIDISKE INDHOLD14.  Rådet anmodes om at vedtage den holdning, som EU skal indtage til Toldsamarbejdsudvalgets udkast til afgørelse på grundlag af artikel 207, stk. 4, første afsnit, sammenholdt med artikel 218, stk. 9, i traktaten om Den Europæiske Unions funktionsmåde, (TEUF).15.  Retsgrundlaget for Toldsamarbejdsudvalgets udkast til afgørelse er fastlagt i artikel 22, stk. 2, litra b), i toldsamarbejdsaftalen.16.  Forslaget falder ind under den fælles handelspolitik, hvor EU har enekompetence. Subsidiaritetsprincippet finder derfor ikke anvendelse.4. VIRKNING FOR BUDGETTET17.  Forslaget har ingen umiddelbare konsekvenser for EU's budget.2011/0463 (NLE)Forslag tilRÅDETS AFGØRELSEom den holdning, som Den Europæiske Union skal indtage i Det Blandede Toldsamarbejdsudvalg EU/USA om gensidig anerkendelse af Den Europæiske Unions program "Autoriserede Økonomiske Operatører" og Amerikas Forenede Staters program "Customs-Trade Partnership Against Terrorism"RÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,under henvisning til forslag fra Europa-Kommissionen,efter at have hørt Den Europæiske Tilsynsførende for Databeskyttelse ogud fra følgende betragtninger:18.  I artikel 6 i aftalen mellem Det Europæiske Fællesskab og Amerikas Forenede Stater om samarbejde og gensidig bistand i toldspørgsmål (i det følgende benævnt "toldsamarbejdsaftalen") forpligter toldmyndighederne sig til at udvikle det bredest mulige samarbejde på toldområdet, mens artikel 7 nævner de kontraherende parters vilje til at lette retmæssige varebevægelser.19.  Gensidig anerkendelse af handelspartnerskabsprogrammer, nemlig Den Europæiske Unions program "Autoriserede Økonomiske Operatører" og Amerikas Forenede Staters program "Customs-Trade Partnership Against Terrorism", forbedrer sikkerhed og sikring af forsyningskæden og fremmer international handel.20.  Der bør derfor fastslås gensidig anerkendelse af handelspartnerskabsprogrammerne.21.  Den gensidige anerkendelse skal fastslås ved en afgørelse truffet af Det Blandede Toldsamarbejdsudvalg (Toldsamarbejdsudvalget), der er nedsat ved artikel 22 i toldsamarbejdsaftalen.22.  EU bør derfor indtage den holdning i Det Blandede Toldsamarbejdsudvalg, der fremgår af vedlagte udkast til afgørelse —VEDTAGET DENNE AFGØRELSE:Artikel 1I Det Blandede Toldsamarbejdsudvalg, som er nedsat ved aftalen mellem Det Europæiske Fællesskab og Amerikas Forenede Stater om samarbejde og gensidig bistand i toldspørgsmål, skal EU indtage den holdning til gensidig anerkendelse af Den Europæiske Unions program for autoriserede økonomiske operatører og Amerikas Forenede Staters program "Customs-Trade Partnership Against Terrorism", som fremgår af vedlagte udkast til Det Blandede Toldsamarbejdsudvalgs afgørelse.Artikel 2Det Blandede Toldsamarbejdsudvalgs afgørelse offentliggøres i Den Europæiske Unions Tidende.Udfærdiget i Bruxelles, denPå Rådets vegneFormandBILAGUdkast tilAFGØRELSE TRUFFET AF DET BLANDEDE TOLDSAMARBEJDSUDVALG EU/USAOM GENSIDIG ANERKENDELSE AFAMERIKAS FORENEDE STATERS PROGRAM "CUSTOMS-TRADE PARTNERSHIP AGAINST TERRORISM" OG DEN EUROPÆISKE UNIONS PROGRAM "AUTORISEREDE ØKONOMISKE OPERATØRER"Det Blandede Toldsamarbejdsudvalg EU/USA (i det følgende benævnt "Toldsamarbejdsudvalget"),som henviser til aftalen mellem Det Europæiske Fællesskab og Amerikas Forenede Stater om samarbejde og gensidig bistand i toldspørgsmål af 28. maj 1997 (i det følgende benævnt "toldsamarbejdsaftalen"), særlig artikel 22, stk. 2, litra c),som tager hensyn til aftalen mellem Det Europæiske Fællesskab og Amerikas Forenede Stater om styrkelse og udvidelse af toldsamarbejdsaftalen til også at omfatte samarbejde om containersikkerhed og dermed forbundne spørgsmål, der blev indgået den 28. april 2004,som tager hensyn til behovet for at videreudvikle det transatlantiske samarbejde og sikker handel, navnlig i henhold til Verdenstoldorganisationens SAFE-ramme (Framework of Standards to secure and facilitate global trade) fra 2011, eftersom den med samtykke fra Den Europæiske Union og Amerikas Forenede Stater kan ændres,som erkender, at Amerikas Forenede Stater (i det følgende benævnt "USA") og Den Europæiske Union (i det følgende benævnt "EU") mener, at toldsikkerhed og -sikring og den internationale forsyningskæde markant kan styrkes gennem gensidig anerkendelse af deres respektive handelspartnerskabsprogrammer (herefter "handelspartnerskabsprogrammer"), ,the Customs-Trade Partnership against Terrorism (i det følgende benævnt “C-TPAT") og autoriserede økonomiske operatører (i det følgende benævnt “AEO”). som bekræfter, at C-TPAT- og AEO-programmerne fungerer inden for rammerne af SAFE-rammen,som erkender, at gensidig anerkendelse åbner mulighed for, at USA og EU kan lette samhandelen for operatører, der har investeret i forsyningskædesikkerhed, og som er blevet anerkendt som deltager i enten C-TPAT eller AEO,som erkender at det ved en undersøgelse af C-TPAT og AEO har vist sig, at deres kriterier for indrømmelse af status som deltager er forenelige,som fastslår, at denne afgørelse ikke danner præcedens for eventuelle fremtidige aftaler eller ordninger mellem USA og EU, især hvad angår behandling eller anvendelse og videregivelse af personoplysninger og fortrolige informationer eller databeskyttelse og beskyttelse af privatlivets fred,HAR VEDTAGET DENNE AFGØRELSE:Afdeling I.Gensidig anerkendelse og ansvar for gennemførelse23.  EU's og USA's handelspartnerskabsprogrammer anerkendes gensidigt som værende forenelige, og deltagerne i hvert af programmerne behandles på en måde, som er forenelig med afdeling III.24.  De i toldsamarbejdsaftalens artikel 1, litra b), anførte toldmyndigheder (i det følgende benævnt "toldmyndigheder") er ansvarlige for gennemførelsen af denne afgørelse.25.  Følgende handelspartnerskabsprogrammer berøres:a) Den Europæiske Unions program for autoriserede økonomiske operatører (sikkerhed og sikring eller toldforenkling/sikkerhed og sikring)(forordning (EF) nr. 2913/92 og forordning (EF) nr. 2454/93, som ændret ved forordning (EF) nr. 648/2005 og afsnit IIA i forordning (EF) nr. 1875/2006), ogb) Amerikas Forenede Staters program "Customs-Trade Partnership Against Terrorism" (niveau to og tre) (Security and Accountability for Every Port Act fra 2006 (SAFE)).26.  Denne afgørelse vedrører forenelighed og afspejler derfor C-TPAT-programmets og AEO-programmets nuværende struktur og geografiske anvendelsesområde. Afgørelsen tager ikke højde for fremtidige ændringer i programmerne eller udvidelse af deres geografiske anvendelse. Toldmyndighederne er klar over, at en programændring eller en udvidelse af det geografiske anvendelsesområde kan nødvendiggøre en vellykket gennemførelse af yderligere fælles valideringer, som accepteres af begge toldmyndigheder.Afdeling IIForenelighedToldmyndighederne samarbejder om at opretholde foreneligheden mellem de standarder, som anvendes for de respektive programmer i følgende spørgsmål:a) ansøgningsprocedure for operatører for optagelse som deltagerb) vurdering af ansøgninger ogc) godkendelse som deltager og overvågning af deltagerstatus.Toldmyndighederne har udarbejdet et arbejdsprogram, der indeholder en procedure for fælles validering.Afdeling IIIBehandling af deltagere27.  Hver toldmyndighed behandler operatører, der har status som deltager i den anden toldmyndigheds programmer, således som deltagere af deres eget handelspartnerskabsprogram behandles, så vidt det er gennemførligt og muligt og foreneligt med gældende ret og politik. Denne behandling omfatter navnlig, at der ved risikovurderingen som led i gennemførelsen af inspektioner og kontrol tages behørigt positivt hensyn til en operatørs deltagerstatus, som er godkendt af den anden toldmyndighed, for at lette samhandelen mellem EU og USA og fremme indførelsen af effektive sikkerhedsrelaterede foranstaltninger.28.  Hver toldmyndighed kan suspendere behandling i henhold til afdeling III, punkt 1, for deltagere i den anden toldmyndigheds program inden for rammerne af denne afgørelse. Suspension af en toldmyndigheds behandling skal sammen med yderligere oplysninger om grunden til suspensionen omgående meddeles den anden toldmyndighed.29.  Hver toldmyndighed underretter den anden toldmyndighed, hvis det fastslås, at en af den anden toldmyndigheds godkendte deltagere har begået en uregelmæssighed, så sidstnævnte kan træffe en velbegrundet beslutning om tilbagekaldelse eller suspension af operatørens status som autoriseret økonomisk operatør.Afdeling IVUdveksling af oplysninger og kommunikation30.  Toldmyndighederne forbedrer kommunikationen med henblik på at gennemføre denne afgørelse effektivt. De udveksler oplysninger og fremmer kommunikationen om deres respektive handelspartnerskabsprogrammer, særligt ved:a) i god tid at ajourføre oplysninger om deres programmer med hensyn til anvendelse og ændringerb) at udveksle oplysninger, der kan være nyttige for begge parter, om sikkerhed i forsyningskæden, ogc) at sørge for at kommunikationen mellem de forskellige organer under henholdsvis Europa-Kommissionens Generaldirektorat for Beskatning og Toldunion og USA's told- og grænsekontrolmyndighed (Bureau of Customs and Border Protection) fungerer effektivt med henblik på at forbedre deltagerne i handelspartnerskabsprogrammernes risikostyringsprocedurer, for så vidt angår sikkerhed i forsyningskæden.31.  Udvekslinger af oplysninger skal foregå elektronisk og i henhold til toldsamarbejdsaftalen, særlig artikel 17.32.  Oplysninger, der skal udveksles vedrørende deltagere i handelspartnerskabsprogrammerne, når en sådan udveksling i øvrigt er tilladt, omfatter følgende:a) navnb) adressec) deltagerstatusd) validerings- eller autorisationsdatoe) suspension og tilbagekaldelsef) det særlige autorisations- eller identificeringsnummer (i en form, der er fastlagt af toldmyndighederne i fællesskab) ogg) nærmere enkeltheder, som toldmyndighederne i fællesskab har fastlagt med forbehold af yderligere beskyttelsesforanstaltninger.33.  Udvekslingen af oplysninger forventes indledt, når toldmyndighederne gennemfører gensidig anerkendelse af deltagerstatus, jf. afdeling III, punkt 1, i denne afgørelse.Afdeling VBehandling af oplysninger34.  I henhold til toldsamarbejdsaftalen, særlig artikel 17, må de oplysninger, der indhentes af den modtagende toldmyndighed i henhold til denne afgørelse, udelukkende anvendes og behandles med henblik på gennemførelsen af denne aftale.35.  Toldmyndighederne stræber efter at sikre, at de udvekslede oplysninger er korrekte og regelmæssigt ajourført, samt at der er fastlagt passende procedurer for sletning. Såfremt en toldmyndighed beslutter, at oplysninger, der er meddelt i henhold til denne afgørelse, bør ændres, skal den toldmyndighed, der meddeler oplysningerne, straks underrette den modtagende toldmyndighed om ændringerne. Så snart ændringerne er meddelt, registrerer den modtagende toldmyndighed omgående ændringen. Oplysninger må ikke behandles og opbevares længere, end hvad der er nødvendigt for det formål, til hvilket de er indhentet.36.  Udveksles personoplysninger i henhold til afdeling IV, punkt 3, litra a) til g), træffer toldmyndighederne egnede foranstaltninger til at garantere databeskyttelsen, - sikkerheden, -fortroligheden og –integriteten, særligt ved at:37.  der er indført sikkerhedsforanstaltninger (herunder elektroniske foranstaltninger), som, når der er behov herfor, kontrollerer adgangen til oplysninger, som er indhentet fra den anden toldmyndighed i henhold til denne afgørelse, og som udelukkende anvendes med henblik på anvendelse af denne afgørelse38.  oplysninger, som meddeles af den anden toldmyndighed i henhold til denne afgørelse, beskyttes mod uautoriseret adgang, udbredelse, ændring, sletning eller ødelæggelse, undtagen i det omfang, der er nødvendigt for gennemførelsen af bestemmelserne i punkt 239.  oplysninger, der er indhentet fra den anden toldmyndighed i medfør af denne afgørelse videregives ikke til noget land eller organ uden den leverende toldmyndigheds forudgående accept og kun i overensstemmelse med dennes betingelser.40.  sådanne oplysninger kan anvendes blandt de kontraherende parter i toldsamarbejdsaftalen for at beskytte offentlige sikkerhedsinteresser samt for at opnå sikkerhed i forsyningskæden henhørende under denne afgørelse, samt inden for told, eksport- og importsikkerhed og fremme og styrkelsen af handelen, såfremt disse aktiviteter er underlagt sikkerhedsforanstaltninger, der svarer til eller kan sammenlignes med dem, der fremsættes i denne afdeling41.  sådanne oplysninger, der er indhentet fra den anden toldmyndighed i henhold til denne afgørelse, opbevares til enhver tid elektronisk og/eller i papirformat i sikre lagringssystemer. Hver adgang såvel som behandling og anvendelse af sådanne oplysninger, der er indhentet fra den anden toldmyndighed, føres til protokol eller dokumenteres.42.  Hvad angår udveksling af personoplysninger i henhold til afdeling IV, punkt 3, litra a) til g), kan en deltager anmode om adgang til og ændring af data, der relaterer til vedkommende selv, og som er blevet behandlet af en toldmyndighed. Hver toldmyndighed skal råde sine deltagere til at anmode om adgang og/eller ændring i første instans via deres eget handelspartnerskabsprogram. Hvor dette er relevant og i overensstemmelse med national lovgivning, skal toldmyndigheden korrigere ukorrekte eller ukomplette data. Hver toldmyndighed informerer ligeledes programdeltagerne om muligheden for søgsmål og/eller klage.43.  På anmodning fra den toldmyndighed, der meddeler oplysningerne, skal den modtagende toldmyndighed opdatere, korrigere, blokere eller slette ukorrekte eller ukomplette oplysninger, der er modtaget i henhold til denne afgørelse, eller hvis indsamling eller videre bearbejdning af disse oplysninger er i modstrid med denne afgørelse eller toldsamarbejdsaftalen. Hver toldmyndighed skal underrette den anden toldmyndighed, hvis den opdager, at væsentlige oplysninger, som den har meddelt til den anden myndighed eller indhentet fra den anden myndighed i henhold til denne afgørelse, er ukorrekte eller upålidelige eller genstand for væsentlig tvivl. I tilfælde, hvor en toldmyndighed konstaterer, at oplysninger, den har indhentet fra den anden myndighed i henhold til denne afgørelse, er ukorrekte, iværksætter den alle foranstaltninger, den måtte finde relevante for at undgå, at der fejlagtigt regnes med disse oplysninger, herunder supplering, korrigering eller sletning af sådanne oplysninger.44.  Overholdelse af bestemmelserne i denne afdeling sker i henhold til deres respektive toldmyndigheds uafhængige tilsyn og vurdering, (på amerikansk side Department of Homeland Security’s Chief Privacy Officer, for EU den Europæiske Tilsynsførende for Databeskyttelse samt EU-medlemsstaternes myndigheder for databeskyttelse). Disse myndigheder har bemyndigelse til tilsyn, undersøgelse, indgriben og vurdering samt til at indgive lovovertrædelser til retsforfølgelse eller sanktioner, hvor dette er relevant. De sikrer, at klager vedrørende manglende overholdelse af denne afgørelse modtages, undersøges og besvares, og at der kan opnås passende afhjælpning.Afdeling VINyvurderingToldsamarbejdsudvalget evaluerer regelmæssigt gennemførelsen af denne afgørelse. Der er især tale om:a) fælles validering med henblik på at afdække styrker og svagheder ved denne afgørelseb) udveksling af synspunkter vedrørende oplysninger, der skal udveksles samt behandling af erhvervsdrivende i overensstemmelse med denne afgørelse ogc) drøftelser af sikkerhedsbestemmelser, f.eks. de procedurer, der skal følges i tilfælde af en alvorlig sikringsrelateret hændelse, eller når forholdene tilsiger en suspension af den gensidige anerkendelseAfdeling VIIGenerelle bestemmelser45.  Denne afgørelse sigter på at gennemføre bestemmelserne i toldsamarbejdsaftalen samt i aftalen mellem Unionen og Amerikas Forenede Stater om styrkelse og udvidelse af toldsamarbejdsaftalen til også at omfatte samarbejde om containersikkerhed og dermed forbundne spørgsmål af 28. april 2004.46.  Denne afgørelse skal gennemføres i henhold til love, administrative bestemmelser og internationale aftaler, som EU eller USA har undertegnet.47.  Denne afgørelser skaber ikke og giver ikke i sig selv adgang til rettigheder, privilegier eller goder for nogen tredjepart, person eller enhed, uanset om denne måtte være offentlig eller privat.48.  Hver enkelt toldmyndighed afholder egne omkostninger i forbindelse med gennemførelsen af denne afgørelse.Afdeling VIIIPåbegyndelse, suspension og ophør49.  Samarbejdet under denne afgørelse begynder ved undertegnelsen af formændene for Det Blandede Toldsamarbejdsudvalg.50.  Gennemførelse af gensidig anerkendelse mellem EU og USA sker i henhold til afdeling III, punkt 1. Hver toldmyndighed har mulighed for at suspendere eller stoppe det samarbejde, der er aftalt ved denne afgørelse, på ethvert tidspunkt, men dog med mindst tredive (30) dages skriftligt varsel. Varsel gives enten af eller til USA's told- og grænsekontrolmyndighed, Customs and Border Protection, og Den Europæiske Unions Generaldirektorat for Beskatning og Toldunion.Undertegnet iPå vegne af Toldsamarbejdsudvalget EU/USA_________________ ________________.(de to formænd)